laion/Wikipedia-Exotic huggingface dataset:
মনসা মুড়া

মনসা মুড়াটি চাঁদপুর জেলার কচুয়া উপজেলার ৪নং পূর্ব সহদেবপুর ইউনিয়নের ভূইয়ারা গ্রামে অবস্থিত। ভুইয়ারা হাইস্কুল হতে প্রায় ৩০০ মিটার পূর্বে কচুয়া-সাচার সড়ক হতে অর্ধ কিলোমিটার পশ্চিমে এবং সুন্দরী খালের উত্তর পাশে খোলা মাঠে অবস্থিত ২১টি বাঁশ ঝাড় নিয়ে গঠিত এই মনসা মুড়াটিকে পরিকল্পিত বাগান বলে মনে হয়। জনশ্রুতি রয়েছে, বাসর ঘরে সর্প দংশনের পর মৃত স্বামী লক্ষীন্দরকে সাগরে ভেলায় ভাসিয়ে চলার পথে এক পর্যায়ে ভেলাটি ভুইয়ারা গ্রামে ভিড়ে (ভুইয়ারা গ্রাম এককালে উপকূল এলাকা ছিল বলে কথিত রয়েছে)। সেই ভেলায় ব্যবহৃত কাঁচা বাঁশ থেকে শিস বেরিয়ে বর্তমানের এ মনসা মুড়ার সৃষ্টি হয়। জানা গেছে, এলাকার হিন্দু-মুসলিম উভয় সম্প্রদায়ের লোকজন বিভিন্ন উদ্দেশ্য সফল করতে এ মনসা মুড়ায় দুধ ও কলা দিয়ে থাকে (মানত্ করে)। একসময় ভুইয়ারা গ্রামের লোদ বংশীয় লোকেরা মনসা মুড়ার রক্ষণাবেক্ষণসহ পূজা-অর্চনা করত। ১৯৬৮ সালে এই বংশের লোকজন ভারতে চলে যাওয়ার সময় পাশের মেঘদাইর গ্রামের গোবিন্দ কবিরাজের স্ত্রী যমুনা সুন্দরীকে মনসা মুড়া রক্ষণাবেক্ষণের দায়িত্ব দিয়ে যায়। এর পর যমুনা সুন্দরীর তিরোধানের পর তার পুত্রবধূ নীলা চৌধুরীর তত্ত্বাবধানে এ মনসা মুড়ায় পূজা ও মেলা অনুষ্ঠিত হয়ে আসছে। মনসা মুড়ায় নিত্য, পূজা-অর্চনা ছাড়াও ১ বৈশাখে স্থানীয়দের আয়োজনে মেলা বসে। সরকারি ১৯ শতক খাস ভূমির উপর গড়ে উঠা এই মনসা মুড়া হেফাজতে সরকারিভাবে কোন উদ্যোগে নেয়া হয়নি। কিছু সংস্কার কাজ করে এই মনসা মুড়াটিকে একটি চমৎকার পর্যটন কেন্দ্র হিসাবে গড়ে তোলা যেতে পারে। জানা গেছে একদা এক ব্যক্তি ঐ বাঁশ ঝাড় হতে বাঁশ কেটে নেওয়ার পর বাঁশ ফেরৎ দেওয়ার জন্য বার বার স্বপ্নে দেখে যে, বাঁশ ফেরত না দিলে তার বংশের কোন লোক বাচঁবেনা। তারপরও বাঁশ ফেরত না দেওয়ায় পরবর্তীতে তার নাকে মুখে রক্ত বের হয়ে মারা যান। তারপর তার বংশধরগণ উক্ত বাঁশ ফেরত দিয়ে আসে। আরেকটি উল্লেখযোগ্য ঘটনা স্থানীয় কিছু লোক এক সাপুড়ে বহরের সাথে মনসা মুড়া থেকে সাপ ধরে দেওয়ার জন্য চুক্তিবদ্ধ হয়। যখন সাপুড়ে তার “বিন বাশিঁ” বাজানো আরম্ভ করে তখন বাঁশের পাতায় পাতায় ছোট ছোট সাপ গর্ত হতে উঠে আসে। সাপুড়ে একটি সাপ ধরে পাতিলে রাখার সময় কামড় দিলে তার মৃত্যু ঘটে এবং সম্পূর্ণ সাপ সাপুড়ের নৌকার দিকে যেতে আরম্ভ করলে সাপুড়ে দল সাপটি ছেড়ে দিয়ে রাতের অন্ধকারে পালিয়ে যায়। তারপর থেকে কোন সাপুড়ে আর সেখান থেকে সাপ ধরতে আসেনা। এমন কি মাঠের মাঝে বাশেঁর ঝাড়ের একটি ঝিংলাও কাটতে কেহ সাহস পায়না। "কচুয়ায় মনসা মুড়া হতে পারে চমৎকার পর্যটন কেন্দ্র - প্রথম পাতা - The Daily Ittefaq"। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  "সংরক্ষণাগারভুক্ত অনুলিপি"। ৩০ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৮।
টিম অ্যালেন

টিম অ্যালেন (ইংরেজি: Tim Allen) নামে সুপরিচিত টিমোথি অ্যালান ডিক (ইংরেজি: Timothy Alan Dick; জন্ম: ১৩ই জুন ১৯৫৩) হলেন একজন মার্কিন অভিনেতা ও কৌতুকাভিনেতা। তিনি এবিসি চ্যানেলের সিটকম হোম ইমপ্রোভমেন্ট (১৯৯১-১৯৯৯)-এ টিম "দ্য টুলম্যান" টেলর ভূমিকায় অভিনয়ের জন্য পরিচিত। এই কাজের জন্য তিনি একটি প্রাইমটাইম এমি পুরস্কারের (১৯৯৪) মনোনয়ন লাভ করেন এবং তিনটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন। এছাড়া ১৯৯০-এর দশকে তিনি টয় স্টোরি চলচ্চিত্র ধারাবাহিকে বাজ লাইটইয়ার চরিত্রে জন্য কণ্ঠ দিয়ে এবং দ্য সান্তা ক্লজ চলচ্চিত্র ত্রয়ীতে (১৯৯৪-২০০৬) স্কট ক্যালভিন ও সান্তা ক্লজ চরিত্রে অভিনয় করে পরিচিতি লাভ করেন। টয় স্টোরি ২ ছবিতে কণ্ঠ দিয়ে তিনি একটি অ্যানি পুরস্কার লাভ করেন। তার অভিনীত অন্যান্য চলচ্চিত্রগুলো হল ফর রিচার অর পুয়রার (১৯৯৭), জাঙ্গল টু জাঙ্গল (১৯৯৭), গ্যালাক্সি কোয়েস্ট (১৯৯৯), বিগ ট্রাবল (২০০২), ক্রিসমাস উইথ দ্য ক্র্যাঙ্কস (২০০৪), দ্য শ্যাগি ডগ (২০০৬), ওয়াইল্ড হগস্‌ (২০০৭), রেডবেল্ট (২০০৮), ও ক্রেজি অন দ্য আউটসাইড (২০১০)। ২০১১ থেকে ২০১৭ পর্যন্ত তিনি এবিসির সিটকম লাস্ট ম্যান স্ট্যান্ডিং-এ মাইক ব্যাক্সটার চরিত্রে অভিনয় করেন। অ্যালেন ১৯৫৩ সালের ১৩ই জুন কলোরাডোর ডেনভারে জন্মগ্রহণ করেন। তার জন্মনাম টিমোথি অ্যালান ডিক। তার মাতা মার্থা ক্যাথরিন (জন্ম: ফক্স) ছিলেন একজন কমিউনিটি সার্ভিস ওয়ার্কার এবং তার পিতা জেরাল্ড এম. ডিক ছিলেন একজন আবাসন ব্যবসায়ের এজেন্ট। পাঁচ ভাইয়ের মধ্যে অ্যালেন তৃতীয়। তার এগারো বছর বয়সে তার পিতা এক মদ্যপ গাড়ি চালকের গাড়ির সাথে ধাক্কা লেগে সড়ক দুর্ঘটনায় মারা যান। দুই বছর পর তার মাতা তার স্কুল জীবনের প্রেমিক ও ব্যবসায়ের নির্বাহীকে বিয়ে করেন। ছয় সন্তানসহ তার মাতা তার নতুন স্বামীর সাথে মিশিগানের বার্মিংহামে চলে আসেন। "Tim Allen Marries Longtime Girlfriend Jane Hajduk"। পিপল.কম (ইংরেজি ভাষায়)। ৯ অক্টোবর ২০০৬। সংগ্রহের তারিখ ১৩ জুন ২০১৮।  র‍্যাডার, ডটসন (২৭ অক্টোবর ২০০২)। "Tim Allen : Facing My Fear Of Intimacy"। টিম অ্যালেন.কম (ইংরেজি ভাষায়)। ২৬ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  "Tim Allen : Actor : Bio"। টিম অ্যালেন.কম। ১৭ জুন ২০১০ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  উইকিমিডিয়া কমন্সে টিম অ্যালেন সংক্রান্ত মিডিয়া রয়েছে। প্রাতিষ্ঠানিক ওয়েবসাইট অলমুভিতে টিম অ্যালেন ইন্টারনেট মুভি ডেটাবেজে টিম অ্যালেন  (ইংরেজি) টার্নার ক্লাসিক মুভিজ ডেটাবেজে টিম অ্যালেন (ইংরেজি)
জন টাইলার

জন টাইলার (২৯ মার্চ ১৭৯০ – ১৮ জানুয়ারি ১৮৬২) ছিলেন মার্কিন যুক্তরাষ্ট্রের দশম রাষ্ট্রপতি। তিনি ১৮৪১ থেকে ১৮৪৫ সাল পর্যন্ত রাষ্ট্রপতিত্ব করেন। এর পূর্বে তিনি ১৮৪১ সালে মার্কিন যুক্তরাষ্ট্রের দশম উপ-রাষ্ট্রপতি ছিলেন। হেনরি উইলিয়াম হ্যারিসনের সাথে ১৮৪০ হুইগ টিকেট পাওয়ার মাধ্যমে তিনি উপ-রাষ্ট্রপতি নির্বাচিত হন। উপ-রাষ্ট্রপতির দায়িত্ব পাওয়ার মাত্র এক মাস পরে ১৮৪১ সালের এপ্রিল মাসে হ্যারিসনের মৃত্যুর পর তিনি রাষ্ট্রপতিত্ব গ্রহণ করেন। জন টাইলার ১৭৯০ সালের ২৯শে মার্চ ভার্জিনিয়ার চার্লস সিটি কাউন্টিতে এক অভিজাত ও রাজনীতিক পরিবারে জন্মগ্রহণ করেন। তার পরবর্তী রানিং মেট হেনরি উইলিয়াম হ্যারিসনও একই দিনে জন্মগ্রহণ করেছিলেন। সপ্তদশ শতাব্দীর উপনিবেশিক উইলিয়ামসবার্গের সাথে তার পরিবারের যোগসূত্র রয়েছে। তার পিতা জন টাইলার সিনিয়র সাধারণভাবে জজ টাইলার নামে পরিচিত ছিলেন। টাইলার সিনিয়র টমাস জেফারসনের বন্ধু ও কলেজে রুমমেট ছিলেন। তিনি পঞ্চম বেঞ্জামিন হ্যারিসনের সাথে ভার্জিনিয়া হাউজ অব ডেলিগেটের প্রতিনিধিত্ব করেন। তিনি চার বছর হাউজ অব ডেলিগেটের স্পিকার ছিলেন এবং পরে রাজ্য আদালতের বিচারক হিসেবে নিয়োগ পান। তার স্ত্রী ম্যারি ম্যারট (আর্মিস্টিড) ছিলেন প্রখ্যাত উদ্যান মালিক রবার্ট বুথ আর্মিস্টিডের কন্যা। জনের যখন সাত বছর বয়স তখন তিনি স্ট্রোকে মারা যান। চিটউড, p. ৪–৭, ১২; ক্র্যাপল, p. ৩০-৩১.
হ্যারিয়েট বিচার স্টো

হ্যারিয়েট এলিজাবেথ বিচার স্টো (ইংরেজি: Harriet Elisabeth Beecher Stowe, /stoʊ/; ১৪ই জুন ১৮১১ - ১লা জুলাই ১৮৯৬) ছিলেন একজন মার্কিন লেখিকা এবং দাসপ্রথা বিলোপ আন্দোলনের সক্রিয় কর্মী। তিনি প্রখ্যাত বিচার পরিবারে জন্মগ্রহণ করেন। তিনি আফ্রিকান-মার্কিনদের দাসত্বের রুঢ় অবস্থা নিয়ে রচিত আঙ্কল টমস্‌ কেবিন বইয়ের লেখিকা হিসাবে সুপরিচিত। বইটি উপন্যাস ও নাটক হিসেবে মিলিয়নের অধিক কপি বিক্রি হয় এবং মার্কিন যুক্তরাষ্ট্র ও যুক্তরাজ্যে এর প্রভাব লক্ষ করা যায়। যার ফলে যুক্তরাষ্ট্রের উত্তরাংশে দাসত্ব-বিরোধী দল গড়ে ওঠে, অন্যদিকে দক্ষিণাংশে ক্ষোভের বহিঃপ্রকাশ দেখা যায়। স্টো উপন্যাস, আত্মকথা, প্রবন্ধ ও চিঠিসহ ৩০টি বই রচনা করেন। তিনি তার রচিত বইসমূহ ও সামাজিক সমস্যার ক্ষেত্রে তার অবস্থানের জন্য প্রভাবশালী হয়ে ওঠেন। হ্যারিয়েট ১৮১১ সালের ১৪ই জুন কানেটিকাটের লিচফিল্ডে জন্মগ্রহণ করেন। তার পিতা ক্যালভানিস্ট ধর্মযাজক লাইম্যান বিচার (১৭৭৫-১৮৬৩)। তিনি দাসপ্রথা বিলোপের পক্ষে ছিলেন। তার মাতা রোক্সানা বিচার (জন্ম: ফুটি) একজন ধর্মপ্রাণ মহিলা ছিলেন। স্টো-এর যখন পাঁচ বছর বয়স তখন তিনি মারা যান। রোক্সানার মাতামহ অ্যান্ড্রু ওয়ার্ড ছিলেন মার্কিন স্বাধীনতা যুদ্ধের একজন জেনারেল। ১৩ ভাইবোনের মধ্যে হ্যারিয়েট সপ্তম। তার ভাইবোনদের মধ্যে উল্লেখযোগ্য হলেন বড় বোন ক্যাথরিন বিচার, যিনি একজন শিক্ষাবিদ ও লেখক ছিলেন; ভাই হেনরি ওয়ার্ড বিচার, একজন ধর্ম প্রচারক ও দাসপ্রথা বিলোপ আন্দোলনের সক্রিয় কর্মী; চার্লস বিচার, যিনি পরবর্তীতে মন্ত্রী হয়েছিলেন; এবং এডওয়ার্ড বিচার ছিলেন একজন ভাষাবিজ্ঞানী। স্টো তার বড় বোন ক্যাথরিনের কাছে লেখাপড়া শেখা শুরু করেন। ছোটবেলা থেকেই তার বই পড়ার নেশা ছিল। তার সবচেয়ে প্রিয় বই ছিল আরব্য রজনী। ছোটবেলা থেকে তিনি দাসদের ওপর নিষ্ঠুর নির্যাতন দেখে বড় হয়েছেন, বিশেষ করে যুক্তরাষ্ট্রের দক্ষিণাংশে নির্যাতন বেশি ছিল। আমেরিকার দক্ষিণাংশের অঙ্গরাজ্য, অর্থাৎ সাউথ ক্যারোলিনা, লুইজিয়ানা, মিসিসিপি, ফ্লোরিডা, অ্যালাবামা, জর্জিয়া দাসপ্রথার পক্ষে ছিল। ফলে তার মূল পরিকল্পনা ছিল উত্তরাংশের অঙ্গরাজ্যগুলোর (ভার্জিনিয়া, আরকানসাস, নর্থ ক্যারোলিনা অঙ্গরাজ্য) মানুষদের দাসপ্রথার ভয়াবহতা সম্পর্কে জানানো। সে পরিকল্পনা থেকেই তিনি ন্যাশনাল এরায় লিখতে শুরু করেন। ম্যাকফারল্যান্ড, ফিলিপ (২০০৭)। Loves of Harriet Beecher Stowe। নিউ ইয়র্ক: গ্রোভ প্রেস। পৃষ্ঠা ১১২। আইএসবিএন 978-0-8021-4390-7।  আল মোহন, আব্দুল্লাহ (১০ জুন ২০১৭)। "তোমায় সালাম হ্যারিয়েট বিচার স্টো"। দৈনিক কালের কণ্ঠ। সংগ্রহের তারিখ ১৪ জুন ২০১৮।  হেড্রিক, জোন (১৯৯৪)। Harriet Beecher Stowe: a Life। অক্সফোর্ড বিশ্ববিদ্যালয় প্রেস। পৃষ্ঠা ৬। আইএসবিএন 0-19-506639-1। সংগ্রহের তারিখ ১৪ জুন ২০১৮।  অ্যাপলগেট, ডেবি (২০০৬)। The Most Famous Man in America: The Biography of Henry Ward Beecher। ডাবলডে রিলিজিয়াস পাবলিশিং গ্রুপ। আইএসবিএন 978-0-307-42400-6।  উইকিপিডিয়ার সহপ্রকল্পেহ্যারিয়েট বিচার স্টো কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিউপাত্ত হতে উপাত্ত এনসাইক্লোপিডিয়া ব্রিটানিকায় হ্যারিয়েট বিচার স্টো ইন্টারনেট মুভি ডেটাবেজে হ্যারিয়েট বিচার স্টো  (ইংরেজি) ইন্টারনেট আর্কাইভে হ্যারিয়েট বিচার স্টো কর্তৃক কাজ বা সম্পর্কে তথ্য গুটেনবের্গ প্রকল্পে হ্যারিয়েট বিচার স্টো-এর সাহিত্যকর্ম ও রচনাবলী (ইংরেজি) লিব্রিভক্সের পাবলিক ডোমেইন অডিওবুকসে হ্যারিয়েট বিচার স্টো
মোহাম্মদ হাত্তা

মোহাম্মাদ হাত্তা (মিনাংকাবাউ জাউই: محمد حتا, শুনুন; ১২ আগস্ট ১৯০২ - ১৪ মার্চ ১৯৮০) ছিলেন একজন ইন্দোনেশীয় রাজনীতিবিদ, সমরনায়ক এবং ইন্দোনেশিয়ার প্রথম উপরাষ্ট্রপতি, পরবর্তীতে ইন্দোনেশিয়ার প্রধানমন্ত্রী। তিনি ইন্দোনেশিয়ার স্বাধীনতার "ঘোষক" হিসাবে পরিচিত। তিনি ইন্দোনেশিয়ার প্রথম রাষ্ট্রপতি সুকর্ণসহ ইন্দোনেশিয়ায় বেশ কিছু নেতাদের সাথে মিলে নেদারল্যান্ডস ইস্ট ইন্ডিজ এর বিরুদ্ধে স্বাধীনতা সংগ্রামে নেতৃৃত্ব দেন। মোহাম্মদ হাত্তা ফোর্ট দ্য কক, পশ্চিম সুমাত্রা, নেদারল্যান্ডস ইস্ট ইন্ডিজ-এ (বর্তমানে ইন্দোনেশিয়া) জন্মগ্রহণ করেন। প্রাথমিক শিক্ষার পর তিনি একটি ওলন্দাজ স্কুলে অধ্যয়ন করেন এবং ১৯২১ থেকে ১৯৩২ পর্যন্ত নেদারল্যান্ডস-এ অধ্যয়ন করেন। মোহম্মদ হাত্তাকে প্রায়ই "বুং হাত্তা" নামে ডাকা হয়। লেখক প্রমোযদিয়া অনন্ত তোর এর মতে, "বুং হাত্তা" একটি স্বস্তিদায়ক শিরোনাম, যার অর্থ "বন্ধু", একটি বিকল্প হিসাবে একজন ব্যক্তির সাথে যোগাযোগ করার উপায় হিসেবে ব্যবহৃত হয়। মোহাম্মদ হাত্তা ১৯০২ সালের ১২ আগস্ট নেদারল্যান্ডস ইস্ট ইন্ডিজ-এর ফোর্ট ডি কক শহরে একটি বিশিষ্ট ও সম্ভ্রান্ত ইসলামি পরিবারে জন্মগ্রহণ করেন। তার দাদা ছিলেন একজন সম্মানিত উলেমা ছিলেন। তার পিতা হাজী মোহাম্মদ জামিল মারা গেলে এবং তার ছয়টি বোন ও তার মার সঙ্গে ফোর্ট দ্য কক ত্যাগ করেন। মাতৃলীনীয় মিংংকাবাউ ঐতিহ্য অনুসারে তিনি তার মায়ের পরিবারে উত্থিত হন। তার মা এর পরিবার মুখ্য ছিলেন। স্কুলে হাতা ওলন্দাজ পড়ার পাশাপাশি কুরআন-এ হাফেজ ছিলেন "Mohammad Hatta | Indonesian politician | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  "Mohammad Hatta"। The MY HERO Project। সংগ্রহের তারিখ ২০২২-০১-১২।
ডলি বেগম

ডলি বেগম কানাডার একজন রাজনীতিবিদ। তিনি ২০১৮ সালে কানাডার ওন্টারিও প্রদেশের টরেন্টো এলাকার স্কারবরো সাউথওয়েষ্ট আসন থেকে জয়ী হন। নিউ ডেমোক্রেটিক পার্টির (এনডিপি) এমপি হিসেবে ডলি বেগম প্রথমবারের মতো প্রোভিন্সিয়াল পার্লামেন্ট নির্বাচনে জয়ী হয়েছেন। তিনি অন্টারিও নিউ ডেমক্রেটিক পার্টির সদস্য হিসেবে স্কারবো সাউথওয়েস্ট এলাকার প্রতিনিধিত্ব করছেন। ডলি বেগম প্রাদেশিক সংগঠন কিপ হাইড্রো পাবলিক ক্যাম্পেইনের প্রধান সমন্বয়ক ছিলেন। এছাড়া স্কেয়ারবোরো হেলথ কোয়ালিশনের সহ-প্রধান ছিলেন তিনি। ডলি বেগমের জন্ম বাংলাদেশের মৌলভীবাজার জেলায়। তার বাবার নাম রাজা মিয়া এবং মায়ের নাম জবা বেগম। তার এক ভাই মহসিন মিয়া। তিনি শিশু বয়স থেকেই কানাডায় বেড়ে উঠেছেন। ডলি বেগম মৌলভীবাজারের স্থানীয় মনুমুখ বাজরাকোনা সরকারি প্রাথমিক বিদ্যালয়ে লেখাপড়া শেষে মনুমুখ পিটি বহুমুখী উচ্চ বিদ্যালয়ে ৬ষ্ঠ শ্রেণি পর্যন্ত পড়াশোনা করেন। ২০১২ সালে টরন্টো বিশ্ববিদ্যালয় থেকে স্নাতক এবং ইউনিভার্সিটি কলেজ অব লন্ডন থেকে উন্নয়ন, প্রশাসন ও পরিকল্পনা বিষয়ে স্নাতোকত্তর সম্পন্ন করেছেন। পড়ালেখা শেষ করার পর সিটি অব টরন্টোতে প্রায় দশ মাস কাজ করেন ডলি বেগম। তিনি রিচার্স এনালিস্ট হিসেবে কাজ করেছেন দ্য সোসাইটি অব এনার্জি প্রফেশনালসে। "প্রথমবারের মতো কানাডার প্রাদেশিক এমপি বাংলাদেশি ডলি বেগম | banglatribune.com"। Bangla Tribune। ২০১৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৮-০৬-১৪।  Palamarchuk, Andrew (জুন ৭, ২০১৮)। "NDP candidate Doly Begum ends Liberal reign in Scarborough Southwest"। Toronto Star। সংগ্রহের তারিখ জুন ৮, ২০১৮।  "কানাডায় ডলি বেগমের অনন্য কৃতিত্ব"। প্রথম আলো। সংগ্রহের তারিখ ২০১৮-০৬-১৪।  Kantho, Kaler। "কানাডায় নির্বাচনে জিতলেন বাংলাদেশি বংশোদ্ভূত ডলি বেগম | কালের কণ্ঠ"। Kalerkantho। সংগ্রহের তারিখ ২০১৮-০৬-১৪।  BanglaNews24.com। "কানাডার পার্লামেন্টে নির্বাচিত প্রথম বাংলাদেশি ডলি বেগম"। banglanews24.com (ইংরেজি ভাষায়)। সংগ্রহের তারিখ ২০১৮-০৬-১৪।  "Doly Begum makes history, wins big in Ontario provincial polls"। The Daily Star (ইংরেজি ভাষায়)। ২০১৮-০৬-০৮। সংগ্রহের তারিখ ২০১৮-০৬-০৯।  "NDP candidate Doly Begum ends Liberal reign in Scarborough Southwest | The Star"। thestar.com (ইংরেজি ভাষায়)। সংগ্রহের তারিখ ২০১৮-০৬-০৯।  "কানাডায় এমপি নির্বাচিত হওয়ায় ডলির গ্রামের বাড়িতে আনন্দ | banglatribune.com"। Bangla Tribune। ২০১৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৮-০৬-১৪।  Pratidin, Bangladesh। "টরন্টো জয় করলেন ডলি বেগম | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০৬-১৪।
গুপ্ত

গুপ্ত বা গুপ্তা বঙ্গ বা বাংলার একটি সাধারণ হিন্দু বাঙালি পদবী অথবা উপাধি। অন্যান্য জাতির (বিশেষত হিন্দিভাষী) কিছু সম্প্রদায়ের মধ্যে গুপ্তা পদবীর ব্যবহার হলেও কেবলমাত্র বাঙালি বৈদ্য জাতির মধ্যেই "গুপ্ত" অথবা "গুপ্তা" পদবী দেখতে পাওয়া যায়। সংস্কৃত শব্দ गोप्तृ বা গোপ্তৃ থেকে গুপ্ত শব্দের উৎপত্তি যার অর্থ হলো 'অভিভাবক' বা 'রক্ষক'। ইতিহাসবিদ রমেশ চন্দ্র মজুমদারের মতে, উত্তর ও পূর্ব ভারতের বিভিন্ন সম্প্রদায় বিভিন্ন সময়ে উপাধি গুপ্ত গ্রহণ করেছে। বৈদ্যরা আয়ুর্বেদ চর্চাকারীদের একটি বিশেষ অংশ যারা বাংলায় বহু পূর্বে একটি স্বতন্ত্র চিকিৎসক জাতি-গোষ্ঠীতে রূপান্তরিত হয়েছিলেন। বাদল গুপ্ত, বিপ্লবী মধুসূদন গুপ্ত, চিকিৎসক রজত গুপ্ত, স্কলার দ্বারকানাথ গুপ্ত, চিকিৎসক দীনেন গুপ্ত, পরিচালক হরিসাধন গুপ্ত বিপীন গুপ্ত, অভিনেতা ভানু গুপ্ত, মাউথ অরগ্যান বাদক সোনালী গুপ্ত, অভিনেত্রী তনিকা গুপ্ত, অভিনেত্রী দীনেশ গুপ্ত, বিপ্লবী কাঞ্চন গুপ্ত, সাংবাদিক প্রচেত গুপ্ত, লেখক রামনিধী গুপ্ত, টপ্পা গায়ক সন্ধ্যা (মুখার্জী) গুপ্ত, গায়ক বিহারী লাল গুপ্ত, রাজনেতা ইন্দ্রজিৎ গুপ্ত, রাজনেতা সাধন গুপ্ত, এডভোকেট জেনারেল (অতিরিক্ত) নলিনীকান্ত গুপ্ত, বিপ্লবী নলিনীকান্ত গুপ্ত, ধর্মপ্রচারক যোগেন্দ্রনাথ গুপ্ত, লেখক, গবেষক ক্ষেত্র গুপ্ত, স্কলার মুরারী গুপ্ত, ধর্মপ্রচারক কাজল গুপ্ত, চিত্রাভিনেত্রী মহেন্দ্রনাথ গুপ্ত (শ্রীম), জীবনিকার মহেন্দ্র গুপ্ত, যাত্রা শিল্পী নর নারায়ণ গুপ্তু এডভোকেট জেনারেল Majumdar, Ramesh Chandra; Anant Sadashiv Altekar (১৯৮৬)। Vakataka Gupta Age: circa 200–550 A.D। Motilal Banarsidass Publ। পৃষ্ঠা 126। আইএসবিএন 81-208-0026-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলা ভাষা হিন্দু বৈদ্য সেনগুপ্ত দাশগুপ্ত সেন রাজা
সুন্দরগড়হ সলমান খান

সুন্দরগড়হ সলমান খান ২০১৮ সালে মুক্তি পাওয়া ওড়িয়া ভাষার চলচ্চিত্র। ছবিটির পরিচালক অশোক পতি এবং প্রযোজনা সংস্থা তরঙ্গ সিনে প্রোডাকশন। বাবুশান দিব্যা মহান্তি ববি মিশ্র পপু পম পম মিহির দাস উষসী মিশ্র পুষ্পা পন্ডা কালিয়া ত্রিভুবন অনন্ত আচার্য্য প্রমুখ ছবিটির সঙ্গীত নির্দেশনা দিয়েছেন অভিজিত মজুমদার এবং গান রচনা করেছেন গীতিকার নির্মল নায়ক। গানগুলোতে কন্ঠ দিয়েছেন কন্ঠশিল্পী হিউমান সাগর, সরোজ প্রধান, জাগ্রুতি মিশ্র, বিশ্বজিত, অম্রিতা, তারিক আজিজ, পামেলা জৈন, রশ্মিতা, সত্যজিত, সোয়ম পাঢী, সোহিনা মিশ্র ও কৌশিক। "Babushaan's 'Sundargarh Ra Salman Khan' To Release During Raja- www.odishalinks.com (১৯ মার্চ, ২০১৮ তারিখে প্রকাশিত)"। ২০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৮।  Babushan upcoming film Sundargarh Ra Salman Khan slated to be released on13th, June- www.odishanewstimes.com (১০ জুন, ২০১৮ তারিখে প্রকাশিত) "Tarang Cine Productions' 'Sundergarh Ra Salman Khan' to hit theatres tomorrow- odishatv.in (১৩ জুন, ২০১৮ তারিখে প্রকাশিত)"। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৮।  "Sundergarh Ra Salman Khan, Cast & Credits- www.tarangtv.in (১৪ জুন, ২০১৮ তারিখে সংগৃহিত)"। ৩০ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৮।  ଏଥର ବି ଅଭିଜିତ ମଜୁମଦାର ଓ ପ୍ରେମ୍‌ ଆନନ୍ଦଙ୍କ ଭିତରେ ଟକ୍‌କର! (এবার অভিজিত মজুমদার ও প্রেম আনন্দের ভেতর টক্কর!) - sambad.in (০২ জুন, ২০১৮ তারিখে প্রকাশিত)
পপু পম পম

পপু পম পম (আসল নাম তত্‌ওয়া প্রকাশ শতপথী) একজন ওড়িয়া চলচ্চিত্র, টেলিভিশন ও মঞ্চ অভিনেতা। তিনি কৌতুক অভিনেতা হিসেবে সর্বাধিক পরিচিত। তিনি এ পর্যন্ত বহু চলচ্চিত্রে অভিনয় করেছেন। তরঙ্গ টিভি (তরঙ্গ টেলিভিশন) কর্তৃক আয়োজিত তরং সিনে এওয়ার্ডস অনুষ্ঠানে শ্রেষ্ঠ কৌতুক অভিনেতা হিসেবে পুরস্কৃত হয়েছেন। অনুগোল জেলার নালকোনগরে পপু পম পম ২০১৪ সালে অনুষ্ঠিত ওড়িশা চলচ্চিত্র উৎসবে কৌতুক পরিবেশন করছেন অভিনেতা পপু পম পম ২০১১ সালে বেঙ্গালুরে গণেশ পূজা উপলক্ষে আয়োজিত অনুষ্ঠানে উপস্থিত দর্শকদের সামনে কৌতুক পরিবেশন করছেন অভিনেতা পপু পম পম ২০১১ সালে বেঙ্গালুরে গণেশ পূজা উপলক্ষে আয়োজিত অনুষ্ঠানে উপস্থিত দর্শকদের সামনে কৌতুক পরিবেশন করছেন অভিনেতা পপু পম পম TATTWA PRAKASH SATAPATHY- myneta.info (১৪ জুন, ২০১৮ তারিখে সংগৃহিত) Three bags of trophies!- www.newindianexpress.com (০৫ মার্চ, ২০১২ তারিখে প্রকাশিত) উইকিমিডিয়া কমন্সে পপু পম পম সংক্রান্ত মিডিয়া রয়েছে।
তুণ্ড বৃদ্ধির প্রতিক্রিয়া

তুণ্ড বৃদ্ধির প্রতিক্রিয়া একাডেমিক মহলে (ইংরেজিঃ Proboscis extension reflex) বা PER নামে পরিচিত। এটি পতঙ্গের (যেমনঃ মৌমাছি) একধরনের উপাঙ্গ যা বৃদ্ধিতে সক্ষম। শুঙ্গ বা এন্টেনাতে যখন উদ্দীপনা তৈরী হয়; তখন তার প্রতিক্রিয়ায় তুণ্ড বা প্রবোস্কিস বের হয়ে আসে। মৌমাছির শুঙ্গ যখন চিনির দ্রবনকে (যেমনঃ মধু) স্পর্শ করে, তখন এই তুণ্ড বের হয়ে সেই দ্রবণ চোষণ করে। প্রবোস্কিস এক্সটেন্সন প্রতিক্রিয়া পতঙ্গের খাদ্য গ্রহণের স্বভাবের অংশ। যখন শুঙ্গ চিনির দ্রবনের স্পর্শ পায়; তখন তা উদ্দীপ্ত হয় এবং স্বয়ংক্রিয় ভাবে তুণ্ড সেই দ্রবন পান করতে বের হয়ে আসে। এই তুণ্ড বৃদ্ধি প্রতিক্রিয়া মৌমাছি ও ভ্রমরের জন্য সমাজে শিখন হিসেবে ব্যবহৃত হয়। এক্ষেত্রে পাভলভীয় পরিস্থিতি একটা সহজ উদাহরণ হিসেবে কাজ করে। Bee learning and communication Animal behavior Braun and Bicker. 1992. Habituation of an Appetitive Reflex in the Honeybee. Journal of Neurophysiology 67: 588-598. Bitterman et al. 1983. Classical Conditioning of Proboscis Extension in Honeybees (Apis mellifera). J. Comp. Psych. 97: 107-119. Video of PER on a honeybee Picture diagram of PER on a honeybee Picture of a honeybee sticking out her proboscis Article on using PER in detecting illicit drugs and explosives
জেমস কে. পোক

জেমস নক্স পোক্‌ (ইংরেজি: James Knox Polk জেইম্‌জ়্‌ নক্স্‌ পৌক্‌) (নভেম্বর ২, ১৭৯৫ – জুন ১৫, ১৮৪৯) মার্কিন যুক্তরাষ্ট্রের একাদশ রাষ্ট্রপতি। তিনি ১৮৪৫ সালের ৪ মার্চ হতে ১৮৪৯ সালের ৪ মার্চ পর্যন্ত রাষ্ট্রপতি হিসাবে দায়িত্ব পালন করেন। পোকের জন্ম উত্তর ক্যারোলিনার মেক্লেনবার্গ কাউন্টিতে, কিন্তু তিনি জীবনের অধিকাংশ সময় টেনেসি রাজ্যে বসবাস করেন, এবং এই রাজ্যেরই প্রতিনিধিত্ব করেন। ডেমোক্র্যাট দলের সদস্য পোক ১৮৩৫ হতে ১৮৩৯ পর্যন্ত মার্কিন কংগ্রেসের হাউজ অফ রিপ্রেসেন্টেটিভসের স্পীকার ছিলেন। এছাড়াও তিনি ১৮৩৯ হতে ১৮৪১ পর্যন্ত টেনেসি রাজ্যের গভর্নর হিসাবে দায়িত্ব পালন করেন। "James K. Polk"। The White House (ইংরেজি ভাষায়)। সংগ্রহের তারিখ ২০২৩-০২-১০।
জাহ্নবী কাপুর

জাহ্নবী কাপুর (জন্ম ১৬ মার্চ ১৯৯৭) হলেন একজন ভারতীয় বলিউড চলচ্চিত্রের উদীয়মান অভিনেত্রী। তিনি ভারতীয় অভিনেত্রী শ্রীদেবীর কন্যা। হিন্দি চলচ্চিত্র "ধড়ক" দিয়ে তার বলিউডে অভিষেক হয়। ২০১৮ সালে ধড়ক চলচ্চিত্র দিয়ে জাহ্নবীর বলিউডে অভিষেক হয়। ছবিটি নাগরাজ মঞ্জুলের মারাঠি ভাষার সৈরাট ছবির হিন্দি পুনর্নির্মাণ। প্রথম ছবিতে তার বিপরীতে ছিলেন আরেক নবাগত ঈশান খট্টর। "জাহ্নবী কাপুর- Latest News on জাহ্নবী কাপুর | Read Breaking News on Zee News Bengali"। zeenews.india.com (ইংরেজি ভাষায়)। সংগ্রহের তারিখ ২০১৮-০৬-১৪।  "ক্লিনিকের বাইরে জাহ্নবী কাপুর : শ্রীদেবী কন্যা কি অসুস্থ? - Bhorer Kagoj"। Bhorer Kagoj। ২০১৮-০৪-১৯। সংগ্রহের তারিখ ২০১৮-০৬-১৪।  "একা হয়ে গেলেন জাহ্নবী"। দৈনিক প্রথম আলো। সংগ্রহের তারিখ ২০১৮-০৬-১৪। [স্থায়ীভাবে অকার্যকর সংযোগ] "প্রথম ছবি 'ধড়ক'এ নজর কাড়তে পারলেন শ্রীদেবী কন্যা জাহ্নবী?"। জি নিউজ। ২০ জুলাই ২০১৮। সংগ্রহের তারিখ ২২ জুলাই ২০১৮।  "'‍সাইরাত'-এ‍র রিমেকে বলিউডে ডেবিউ জাহ্নবীর"। জি নিউজ। ১১ সেপ্টেম্বর ২০১৭। সংগ্রহের তারিখ ২২ জুলাই ২০১৮।  "একই ছাতার মধ্যে কী এমন করছেন শ্রীদেবী কন্যা আর শাহিদ কাপুরের ভাই!"। জি নিউজ। ৪ ডিসেম্বর ২০১৭। সংগ্রহের তারিখ ২২ জুলাই ২০১৮।  "Dhadak first look: Janhvi Kapoor has Sridevi's charm and Ishaan Khatter is Bollywood's next chocolate boy"। The Indian Express। সংগ্রহের তারিখ ১৫ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mrunal Thakur, Avinash Tiwary to star in Karan Johar's Ghost Stories"। India Today। ১৮ সেপ্টেম্বর ২০১৯। সংগ্রহের তারিখ ২০ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Janhvi Kapoor Starrer Gunjan Saxena The Kargil Girl to Release on Netflix"। News18। ৯ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Janhvi Kapoor, Rajkummar Rao's Roohi Afza Titled Changed Again to Roohi Afzana"। News18। ৩ জানুয়ারি ২০২০। সংগ্রহের তারিখ ৬ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Janhvi Kapoor announces Good Luck Jerry's wrap with aesthetic pictures from the set"। Bollywood Hungama। ২০ মার্চ ২০২১। সংগ্রহের তারিখ ২১ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Janhvi Kapoor Wraps Up Filming 'Mili', Pens Down Heartfelt Note For Boney Kapoor: 'My First Film With Papa'"। ABP News। ২৬ নভেম্বর ২০২১। সংগ্রহের তারিখ ২৬ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajkummar Rao and Janhvi Kapoor starrer Mr. and Mrs. Mahi goes on floors in Mumbai"। Bollywood Hungama। ৯ মে ২০২২। সংগ্রহের তারিখ ৯ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sajid Nadiadwala's Bawaal starring Varun Dhawan and Janhvi Kapoor goes on floors"। Bollywood Hungama। ১০ এপ্রিল ২০২২। সংগ্রহের তারিখ ১১ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Angrezi Medium Song Kudi Nu Nachne De: Alia Bhatt, Katrina Kaif And Anushka Sharma Will Set Your Mood For The Week"। NDTV। ৪ মার্চ ২০২০। ৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে জাহ্নবী কাপুর সংক্রান্ত মিডিয়া রয়েছে। ইন্টারনেট মুভি ডেটাবেজে জাহ্নবী কাপুর (ইংরেজি) বলিউড হাঙ্গামা তে জাহ্নবী কাপুর প্রবেশদ্বার:  জীবনী বলিউড চলচ্চিত্র ভারত
বার্ল আইভস

বার্ল আইকল আইভানহো আইভস (ইংরেজি: Burl Icle Ivanhoe Ives; ১৪ জুন ১৯০৯ - ১৪ এপ্রিল ১৯৯৫) ছিলেন একজন মার্কিন গায়ক ও অভিনেতা। তিনি একজন ইটিনার‍্যান্ট গায়ক ও বেঞ্জোবাদক হিসেবে তার কর্মজীবন শুরু করেন। তিনি দ্য ওয়েফারিং স্ট্রেঞ্জার বেতার অনুষ্ঠান দিয়ে ঐতিহ্যবাহী লোক গানগুলোকে জনপ্রিয় করে তোলেন। ১৯৪২ সালে তিনি আরভিং বার্লিনের দিজ ইজ দি আর্মি-তে অভিনয় করেন এবং সিবিএস বেতারের প্রধান তারকা হয়ে ওঠেন। আইভস ১৯৪০ ও ১৯৫০-এর দশকে চলচ্চিত্রে জনপ্রিয়তা অর্জন করেন। এই সময়ে তিনি সো ডিয়ার টু মাই হার্ট (১৯৪৯), ক্যাট অন আ হট টিন রুফ (১৯৫৮) ও দ্য বিগ কান্ট্রি (১৯৫৮) চলচ্চিত্রে অভিনয় করে পরিচিতি লাভ করেন। দ্য বিগ কান্ট্রি ছবিতে রুফাস হ্যানাসি চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। এছাড়া ১৯৬০-এর দশকে তিনি কান্ট্রি সঙ্গীতে সফলতা অর্জন করেন এবং "আ লিটল বিটি টিয়ার" ও "ফানি ওয়ে অব লাফিং" গানের রেকর্ড করেন, যা হিট তকমা লাভ করে। আইভস ১৯০৯ সালের ১৪ই জুন ইলিনয় অঙ্গরাজ্যের জ্যাসপার কাউন্টির হান্ট সিটিতে জন্মগ্রহণ করেন। তার পিতা লেভি "ফ্র্যাংক" আইভস (১৮৮০-১৯৪৭) এবং মাতা কর্ডেলিয়া "ডেলি" (জন্ম: হোয়াইট; ১৮৮২-১৯৫৪)। তার ছয় ভাইবোন ছিল, তারা হলেন অড্রি, আর্টি, ক্লেরেন্স, আর্গোলা, লিলবার্ন এবং নর্মা। তার পিতা প্রথমে কৃষক ছিলেন ও পরে ঠিকাদার হন। একদিন আইভস তার মায়ের সাথে বাগানে গান গাইছিলেন, তার চাচা সেটা শুনেন। তিনি তাকে হান্ট সিটিতে বয়োজ্যেষ্ঠ সেনাদের পুনর্মিলনীতে গান গাইতে নিয়ে যান। বালক আইভস "বারবারা অ্যালেন" লোক গান পরিবেশন করেন এবং তার চাচা ও শ্রোতাদের মুগ্ধ করেন। ১৭শ শতাব্দীর ইংরেজি গান "ল্যাভেন্ডার্স ব্লু"-এর তার গাওয়া সংস্করণ তার প্রথম হিট গান। এটি তার অভিনীত সো ডিয়ার টু মাই হার্ট (১৯৪৯)-এ ব্যবহৃত হয় এবং শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করে। আইভস ১৯৫০-এর দশকে ইস্ট অব ইডেন (১৯৫৫)-এ ক্যালিফোর্নিয়ার স্যালিনাসের স্যাম দ্য শেরিফ, ক্যাট অন আ হট টিন রুফ (১৯৫৮)-এ বিগ ড্যাডি, ডিজায়ার আন্ডার দ্য এমস (১৯৫৮), উইন্ড অ্যাক্রস দি এভারগ্লেডস (১৯৫৮) চলচ্চিত্রে অভিনয় করেন। তিনি দ্য বিগ কান্ট্রি চলচ্চিত্রে রুফাস হ্যানাসি চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। শিপম্যান, ডেভিড (১৫ এপ্রিল ১৯৯৫)। "Obituary: Burl Ives"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ১৪ জুন ২০১৮।  আইভস, বার্ল (১৯৪৮)। Wayfaring Stranger। নিউ ইয়র্ক: হুইটলসি হাউজ, পৃষ্ঠা ১৫-২০। "Burl Ives With Captain Stubby & The Buccaneers* – Lavender Blue (Dilly Dilly) / Billy Boy " - ডিস্কোগ্‌স (প্রকাশের তালিকা) "The 22nd Academy Awards (1950) Nominees and Winners"। অস্কার। একাডেমি অফ মোশন পিকচার আর্টস অ্যান্ড সায়েন্সেস (এএমপিএএস)। সংগ্রহের তারিখ ১৪ জুন ২০২২।  "The 31st Academy Awards (1959) Nominees and Winners"। অস্কার। একাডেমি অভ মোশন পিকচার আর্টস অ্যান্ড সায়েন্সেস (এএমপিএএস)। সংগ্রহের তারিখ ১৪ জুন ২০২২।  "Winners & Nominees 1959"। গোল্ডেন গ্লোব। হলিউড ফরেন প্রেস অ্যাসোসিয়েশন। ১০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০২২।  উইকিমিডিয়া কমন্সে বার্ল আইভস সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে বার্ল আইভস (ইংরেজি) ইন্টারনেট মুভি ডেটাবেজে বার্ল আইভস  (ইংরেজি) টার্নার ক্লাসিক মুভিজ ডেটাবেজে বার্ল আইভস (ইংরেজি)